La compatibilitat entre la telefonia 4G i la TDT està garantida a l'Eliana amb “Llega800”
16 de juny de 2016

• Les operadores de telefonia mòbil comencen a oferir a l'Eliana serveis 4G en la banda de 800MHz

• La nova tecnologia permetrà als veïns i les veïnes gaudir de serveis de dades mòbils d'alta velocitat, millorarà la cobertura a l'interior d'edificis i ampliarà l'extensió geogràfica

• “Llega800” és l'entitat encarregada de garantir la compatibilitat d'aquest servei 4G amb la TDT en la banda de 800MHz

Les operadores de telefonia mòbil han començat a oferir a l'Eliana serveis sobre la xarxa 4G en la banda 800MHz, la qual cosa permetrà als elianers i les elianeres gaudir de connexions mòbils d'alta velocitat sobre tecnologia LTE (4G) amb una millor cobertura a l'interior dels edificis i major extensió geogràfica. Per a garantir la compatibilitat de la nova tecnologia amb la Televisió Digital Terrestre (TDT), els operadors han engegat “Llega800”, entitat encarregada de solucionar qualsevol afectació en la recepció del senyal de televisió. Aquesta entitat presta als ciutadans una sèrie de serveis gratuïts que inclouen, d'una banda, una actuació prèvia, gràcies a la qual els ciutadans que residisquen en zones de major afectació rebran una comunicació en el seu domicili que els informarà que a partir d'aqueix moment podran sol·licitar de forma gratuïta l'adaptació de l'antena del seu edifici per a evitar possibles incidències. I, per un altre, un procediment correctiu, després de l'encesa de les estacions, pel qual l'entitat s'encarregarà d'atendre als usuaris afectats gestionant i resolent possibles afectacions també sense cap cost. Per a atendre a les incidències que els veïns pogueren observar en la recepció de la TDT, s'ha posat a la disposició dels ciutadans un telèfon d'atenció gratuït (900 833 999) i la pàgina web www.llega800.es.

Amb l'arribada del nou 4G a l'Eliana continua el procés d'implantació que s'està fent de forma gradual per tota la geografia nacional des del mes de juliol de 2015 i que culminarà al març de 2018, data prevista per al desplegament total de la tecnologia.